РАЙОННА ИЗБИРАТЕЛНА КОМИСИЯ

БЛАГОЕВГРАД

П Р О Т О К О Л № 2 /7.02.2017г.

ИЗБОРИ ЗА НАРОДНО СЪБРАНИЕ

На 7 ФЕВРУАРИ 2017 г. от 18:00часа се проведе заседание на Районната избирателна комисия Благоевград, при следния Д н е в е н р е д:

1. Проекти на решения
* относно определяне на броя на членовете на СИК съобразно броя на избирателите в съответната секция;
1. Доклади по общини относно заповеди за образуване на СИК;относно създаване на работни групи в РИК, с цел по-бързо обработване на данните за регистрация на кандидатските листи и съставите и назначаване на СИК.
2. Разни.

 ПРИСЪСТВАХА: Мартин Бусаров, Бехра Осман, Йордан Симонски, Изабела Божилова, Йорданка Борисова, Елена Панчева, Димитър Колев, Антоанета Богданова, Весела Цомпова-Стоянова, Елена Димитрова, Вилислав Балев, Мустафа Сирачки, Янко Иванов, Георги Мавродиев, Мария Стойнева, Илия Милев, Маграрита Тодорова.

 ОТСЪСТВАХА: Няма.

 Заседанието бе открито в 18:00 ч. и председателствано от Мартин Бусаров- председател на комисията.

 Мартин Бусаров: Скъпи колеги, откривам заседанието на Районната избирателна комисия – Благоевград.

 Запознати сте с проекта за дневенред:

 Бехра Осман: Към т.2 от дневния ред искам да добавим и назначаването на ИТ и технически сътрудници.

 Мартин Бусаров: Добре, ще ги обсъдим.

Колеги, който е съгласен с предложения дневен ред, моля да гласува.

Гласували 17 членове, от които 17 „ЗА” , „ПРОТИВ” няма.

Дневният ред е приет.

По първа точка:

 Мартин Бусаров: Колеги, на предишното заседание се бяхме разпределили по общини и се разбрахме всеки от нас да е готов с доклад за общината, за която отговаря, дали вече са в сила заповедите за образуване на СИК.

 Елена Панчева: Вече имаме обобщен доклад по общини.

\* Беше направен кратък и обобщен доклад кои общини имат заповеди за образуване на СИК и зповеди за определяне на местата за обявяване на избирателните списъци.

 Мартин Бусаров: Колеги, предлагам днес да вземем решение относно броя на членовете във всяка СИК и подвижна СИК на територията на Първи избирателен район Благоевградски. Предлагам да спазим реда от предишните избори и за секции с избиратели до 500 души да назначим 7 члена, а за секции с над 500 избиратели - 9 члена. Предлагам и съставът на подвижната СИК да си остане 7 души.

 Весела Цомпова-Стоянова: Седем души няма ли да са много - има ли как да се придвижат, дали има място в съответното превозно средство….

 Мартин Бусаров: Нека да е максималният брой, защото на предишните избори в Гоце Делчев например, имаше много желаещи да гласуват с подвижна СИК – около 90. За да могат да упражнят правото си на глас всички желаещи, е добре броят на членовете да е максималният. Предлагам да преминем към гласуване.

 Колеги, предлагам на Вашето внимание проект за решение

РЕШЕНИЕ
№ 5-НС
Благоевград, 07.02.2017

 ОТНОСНО: определяне броя на членовете на СИК в изборен район 01 Благоевградски за произвеждане на изборите за народни представители за Народно събрание на 26 март 2017г.

 На основание чл.72, ал.1,т.1 и т.6  от Изборния кодекс и във връзка с Решение N:4182-НС  от 01.02.2017г. на ЦИК , при спазване на законоустановения кворум, Районната избирателна комисия-Благоевград

РЕШИ:

1. Определя общия брой на членовете на СИК, включително председател, зам.председател и секретар, съобразно броя на избирателите в съответните секции, находящи се на територията на изборен район 01 Благоевградски, както следва:
2. За секции с до 500 избиратели включително – 7 членове;
3. За секции с над 500 избиратели – 9 членове;
4. За подвижна СИК – 7 членове;

 Колеги, моля гласувайте.

 При проведеното гласуване ЗА гласуваха всички присъстващи членове.

 Настоящото решение бе прието с 17 гласа ЗА и без ПРОТИВ.

По точка 2:

 Мартин Бусаров: Колеги, сега предлагам да сформираме работните групи с цел по ефективното протичане на работата по регистрация на инициативните комитети, регистрацията на кандидатските листи и съставянето и назначаването на СИК. Знаете, че 21 февруари е крайният срок за регистрирация на кандидатските листи. След тази дата групите ще се трансформират. Необходимостта от работни групи идва с оглед на това, че сроковете са много кратки. Предлагам групите да са от по 7 члена.

 Йордан Симонски: Нека групите да са две – за съставяне и назначаване на СИК и за регистрация на кандидатските листи. Но подчертавам, че наличието на работна група не освобожвада от основна отговорност отговорниците по общини.

 Мария Стойнева: Мисля, че е по-удачно всеки да си отговаря за общините.

 Йордан Симонски: Хубаво е да има.

 Вилислав Балев: Проблемът в случая е с по-големите общини. Там се стига до 60 % смяна на съставите на СИК.

 Мартин Бусаров: Да, в най-голямата община - община Благоевград смяната в съставите на СИК беше масово

 Илия Милев: Колеги, трябва да сме екип и мисля, че е време да спрем с излишните дискусии по темата. Всеки, който има неясноти, винаги може да се обърне към някой от колегите и да получи помощ.

 Елена Панчева: Идеята е да не се звъни по телефона на колегите и да се изисква да дойдат веднага. Например, с дежурните да има и част от работната група, когато това е наистина необходимо и да се свърши работата максимално бързо.

 Мартин Бусаров: Да, това е идеята. Колеги, хайде да направим групите.

\* Всеки един от членовете изказаза предпочитанията си за група, в която иска да участва.

 Създадоха се следните работни групи

 - Група по регистрация на кандидатските листи – Мартин Бусаров, Георги Мавродиев, Антоанета Богданова, Йорданка Борисова, Мария Стойнева, Вилислав Балев, Йордан Симонски и Димитър Колев.

 - Група по съставяне и назначаване на СИК - Елена Панчева, Бехра Осман, Изабела Божилова, Илия Милев, Маргарита Тодорова, Елена Димитрова, Весела Цомпова-Стоянова, Мустафа Сирачки и Мартин Бусаров.

 Мартин Бусаров: Колеги преминаваме към т.3 от дневния ред.

 По точка 3:

\* Тук бяха обсъдени предложенията за назначаване на ИТ специалисти и технически сътрудници. Единодушно се реши те да бъдат назначени на заседанието на 9 февруари.

Заседанието приключи в 18.50 ч.

Следващо заседание на 09.02.2017г. – ЧЕТВЪРТЪК от 18.00ч.

Председател: Секретар:

 Мартин Бусаров Бехра Осман